text: Godmorgen til en uge med sol og sommer
  25 juni 2018 kl. 03.59
  Sommeren ser ud til at vende tilbage i denne uge.  
  Efter et par uger med lidt regn toppet med en weekend med en kølig Sankthansaften ser det nu ud til, at sommeren vender tilbage i denne uge. 
  I dag lover DMI tørt og temperaturer op mellem 19 og 24 grader - ved kyster med pålandsvind dog kun omkring 15 grader.
  Ugen ser rigtig dejlig ud med temperaturer på den rigtige side af 25 grader og ingen nedbør.
  Så godmorgen derude og husk solbrillerne.
  
  